CELEX: 62010TN0061
Language: sk
Date: 2010-02-08 00:00:00
Title: Vec T-61/10: Žaloba podaná 8. februára 2010 — Victoria Sánchez/Parlament a Komisia

17.4.2010   
            
            
               SK
            
            
               Úradný vestník Európskej únie
            
            
               C 100/58
            
         Žaloba podaná 8. februára 2010 — Victoria Sánchez/Parlament a Komisia
   (Vec T-61/10)
   2010/C 100/86
   Jazyk konania: španielčina
   
      Účastníci konania
   
   
      Žalobkyňa: Fernando Marcelino Victoria Sánchez (Sevilla, Španielsko) (v zastúpení: N. Domínguez Varela, advokát)
   
      Žalovaní: Európsky parlament a Európska komisia
   
      Návrhy žalobkyne
   
   
               —
            
            
               určiť, že tým, že Európsky parlament a Európska komisia neodpovedali na žiadosť podanú listom zo 6. októbra 2009, porušili právo Spoločenstva, a uložiť týmto orgánom povinnosť odstrániť toto porušenie,
            
         
               —
            
            
               zaviazať žalovaných na náhradu trov konania.
            
         
      Žalobné dôvody a hlavné tvrdenia
   
   Žalobkyňa v tomto spore podala 28. augusta 2008 v súvislosti s korupčnou sieťou, ktorá existuje v Španielsku v oblastiach sociálneho zabezpečenia a verejného zdravia, petíciu petičnému výboru Parlamentu. Predseda tohto výboru jej 3. mája 2009 oznámil, že petícia bola odložená.
   Dňa 6. decembra 2009 žalobkyňa predložila Európskemu parlamentu a Európskej komisii výzvu v zmysle článku 265 ZFEÚ. V tomto liste žiadala, aby
   
               —
            
            
               Európsky parlament zrušil rozhodnutie predsedu petičného výboru, doručené 3. mája 1999 a nariadil preskúmanie okolností, za ktorých bolo toto rozhodnutie vydané,
            
         
               —
            
            
               Európska komisia začala šetrenie, aj pokiaľ ide o súdnu správu v Španielsku.
            
         Keďže žalobkyňa neobdržala v stanovenej lehote žiadnu odpoveď, podala predmetnú žalobu na nečinnosť.
   Ako žalobný dôvod žalobkyňa uvádza porušenie svojho základného petičného práva a svojho základného práva na rovnosť pred zákonom, ako aj porušenie zákazu diskriminácie, pričom v predmetnom spore sú splnené podmienky pre konštatovanie nečinnosti žalovaných orgánov.